
VoIP-Internet Protokoll feletti Hangátvitel

A VoIP nem egészen új keletű technológia, viszont napjainkban főleg a lakosság körében az IP alapú hálózatok elterjedése miatt egyre népszerűbb. A VoIP kiválóan alkalmas arra, hogy a ma általánosan nem csak a lakossági, hanem az állami infrastruktúrában elterjedt ISDN hálózatokra ráépüljön, vagy azokat felváltsa.
Dolgozatomban választ adok néhány egyszerű felmerülő kérdésre. Vajon tudjuk-e, hogy mi a különbség egyáltalán az analóg telefon és az IP telefon között? Vannak-e köztük a technikai fejlődést szemlélve technikatörténeti állomások és egyáltalán jobb-e a VoIP technológia, mint egy analóg telefon vagy csak divatos ma az interneten telefonálni?
Bemutatom a VoIP hálózatok általános felépítését és működését, mindezt természetesen a Magyar Honvédségnél való felhasználásra fókuszálva. Laborkörnyezetben egy működő VoIP rendszert építettem, melynek elvégeztem a tesztelését, valamint következtetéseket vontam le.
Írásomból kiderül, hogy a Magyar Honvédség igényeinek megfelelően a VoIP technológia irodai környezetben 100%-ig alkalmas, hogy felváltsa, vagy ráépüljön a jelenleg használt trönk alapú ISDN hálózatokra, viszont terephasználatra csak bizonyos infrastrukturális feltételek megvalósítása után alkalmas a végberendezések terepállósága és az áramfogyasztása miatt.



